РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 28

от заседание на Комисия ”Професионална квалификация и 
информационни технологии”,
проведено на 27.07.2016 г.

Днес, 27.07.2016 г. /сряда/ от 12.45 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ: Румен Георгиев 
                   ЧЛЕНОВЕ:  Галина Карагьозова  
Даниела Костова - отсъства	           	          
Елка Атанасова - отсъства
	Мария Кузманова 
	Юлиана Колева

На заседанието присъстваха експертните сътрудници към комисията: Валери Михайлов – директор дирекция „ИТСС” – АВСС, Светослав Неделчев – началник отдел „ИОВСС“, дирекция „ИТСС“ – АВСС и Мая Атанасова – главен експерт юрисконсулт в отдел „ЮСДКВСС“, дирекция „Правна“.

1.ОТНОСНО: Писмо от Министерство на правосъдието относно определяне на представители за участие в междуведомствена работна група по подготовката, участието в преговорите и изпълнението на националните ангажименти в областта на електронното правосъдие на ниво Европейски съюз.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1.	ОПРЕДЕЛЯ Елка Атанасова – член на ВСС и инж. Валери Михайлов – директор дирекция „Информационни технологии и съдебна статистика“, АВСС за участие в междуведомствена работна група по подготовката, участието в преговорите и изпълнението на националните ангажименти в областта на електронното правосъдие на ниво Европейски съюз.
1.2.	Изпраща решението по т.1.1 на Министерство на правосъдието.

2.ОТНОСНО: Информация относно прехвърляне на данни от системата за управление на съдебните дела САС „Съдебно деловодство“ към Единния електронен портал. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. ПРИЕМА за сведение информацията относно прехвърляне на данни от системата за управление на съдебните дела САС „Съдебно деловодство“ към Единния електронен портал.
2.2. Да се изпрати на „Информационно обслужване“ АД актуализирана техническа спецификация за реализация на обмен на данни, след получаването й от разработчика на портала.

3.ОТНОСНО: Информация за поддръжката и доработката на преносната среда относно трансфера на данни от съдилищата към ядрото на ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. ОТЛАГА разглеждането на т.3 от дневния ред за доуточняване на параметрите на поддръжката и доработката на преносната среда относно трансфера на данни от съдилищата към ядрото на ЕИСПП.

4.ОТНОСНО: Писмо от Върховен административен съд с предложение за участник в работна група по изготвянето на проекти на Правила по въпросите, посочени в чл. 360е, ал.1 от ЗИД на ЗСВ и на Наредба за воденето, съхраняването и достъпа до регистъра на актовете на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. ПРИЕМА за сведение писмото от Върховен административен съд с предложение за участник в работна група по изготвянето на проекти на Правила по въпросите, посочени в чл. 360е, ал.1 от ЗИД на ЗСВ и на Наредба за воденето, съхраняването и достъпа до регистъра на актовете на съдилищата.

5.ОТНОСНО: Искане от председателя на Районен съд гр. Перник за осигуряване на средства за закупуване на звукозаписна и озвучителна техника за две съдебни зали.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ”
Р Е Ш И :

5.1. Искането от председателя на Районен съд гр. Перник за осигуряване на средства за закупуване на звукозаписна и озвучителна техника за две съдебни зали, е целесъобразно.
5.2. Изпраща решението по т.5.1 на комисия „Бюджет и финанси“, по компетентност.

6.ОТНОСНО: Искане от председателя на Районен съд гр. Царево за осигуряване на средства за закупуване на компютърна техника и офис оборудване.

 Съдийската колегия на Висшия съдебен съвет е взела решение за приоритетно осигуряване на пограничните районни съдилища, при които се наблюдава нарастване на делата, свързани с миграцията, с необходимото техническо оборудване, като на Районен съд гр. Царево компютърна техника да се предостави от наличната във ВСС. Искането е за оборудване на нови работни места, за които няма налична техника.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

 6.1. Искането от председателя на Районен съд гр. Царево за осигуряване на средства за закупуване на 3 броя компютърни конфигурации и 3 броя мултифункционални устройства, е целесъобразно. 
6.2. ПОДКРЕПЯ предложението на председателя на Районен съд гр. Царево техниката да бъде закупена от съда, като се увеличи бюджетната му сметка. Стойността на избраните компютърни конфигурации и мултифункционални устройства е съобразена с приетите лимити. 
6.3. Искането от председателя на Районен съд гр. Царево за осигуряване на средства в частта за закупуване на мултифункционално устройство от висок клас и офис оборудване не е от компетентността на комисия „ПКИТ“. 
6.4. ИЗПРАЩА решението на комисия „Бюджет и финанси”, по компетентност.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ